АҞӘА, мшаԥы 9 - Sputnik. Аԥсны иҟоу урыстәылатәи арратә округ аррамаҵзурауаа адәаҿтәи амедицинатә госпиталь аадыртит ҳәа аанацҳауеит арратә округ апресс-маҵзура.
Амедицинатә усзуҩцәа агоспиталь еиқәдыршәеит ҳаамҭазтәи амедицинатә техникала, арыԥҳа аҳауарҭарсра аппаратқәагьы убрахь иналаҵаны.
Арратә ҟазауаа абаза аҵакыра иахьаҵанакуа иҟоу аинфраструктура аобиектқәа есҽны рырзҩыдараз аусурақәа мҩаԥыргоит. Аҵакыреи аобиектқәеи рыҩныҵҟагьы рыдәныҟагьы дырзҩыдоит аҳауатә генераторқәа рыцхыраарала.
Арратә базахь узланеиуа ахылаԥшра-аушьҭырҭатә ҭыԥ аҟны ашоурагәаҭагақәеи антисептикқәеи рыла еиқәыршәоуп.
Иара убас шәаԥхьар ҟалоит: